Дигитален брендинг

**Дигиталното брендирање** е техника за управување со бренд што користи комбинација на интернет-брендирање и дигитален маркетинг, интернет маркетинг за развој на бренд во низа дигитални места, вклучувајќи врски создадени на Интернет, апликации засновани на уреди или медиумска содржина. Дигиталното брендирање се појави во текот на последната деценија заедно со своите корени од директниот маркетинг.

## Концепт
За разлика од дигиталниот маркетинг, дигиталното брендирање има за цел да создаде врски помеѓу потрошувачите и производите или услугите што се испорачуваат така што препознавањето на брендот е воспоставено во дигиталниот свет. Накратко, целта на дигиталното брендирање не е нужно за водење на продажбата, туку се користи за подобрување на свеста, имиџот и стилот на брендот. Дигиталното брендирање ја поттикнува долгорочната лојалност на клиентот.

Основањето на брендот вклучува четири клучни точки:

* Градење дигитална приказна за брендот
* Креативност во дигиталните медиуми и маркетингот
* Дигитални канали и содржина дистрибуирана до канали засновани на податоци и навики на потрошувачите
* Создавање дигитални врски.

## Дигиталното влијание врз брендирањето

* Пред Интернетот, информациите за компаниите и потрошувачите беа донекаде ограничени поради пристапот до информации, географската поделба и недостатокот на интеракција. Постоењето на интернетот и мрежните места го трансформираше брендирањето. Мрежните места го олеснуваат маркетингот и продажбата на Интернет, како и собирањето на сеопфатни податоци за клиентите. Интернетот ја трансформираше интеракцијата помеѓу брендовите и клиентите.
* Компаниите сега имаат моќно онлајн средство преку кое можат да го покажат својот идентитет и вредност на брендот во иновативен, ефикасен формат. Дигитализацијата им обезбеди на брендовите нови методи за ангажирање на клиенти и доследна промоција на брендирање. Воедно, дигитализацијата овозможи зголемување на поврзаноста помеѓу брендовите и потрошувачите.

мини|Споделете приказ на кампања за кока-кола

* Друго влијание врз практиките на брендирање е појавата на сотворба на вредност како алтернативен начин за воспоставување на долгорочни односи со клиентите, лојалност и евентуална профитабилност. Заеднички напор се формира помеѓу компаниите и клиентите за време на различните фази на производот. Се зајакнува врската и се гради лојалност и ангажман од страна на клиентите. Кока-Кола е одличен пример за успешно создавање вредност преку сотворба.
* Покрај соработката со клиентите, постои зголемена и активна соработка помеѓу компаниите и нивните деловни посредници. Ова води кон колаборативна и здрава промоција, иновативно редизајнирање и чувство на соживот меѓу конкурентите на пазарот. Еден пример за ова е како Кока-Кола соработуваше со Хајнц за развој на поодржливи контејнери.
* Секој корисник на Интернетот ќе има потреба од производ или услуга. Услугите за дигитално брендирање ја позиционираат марката на таков начин што се поврзува со вистинската публика. Делотворното дигитално брендирање вклучува бројни методи како што се оптимизација на пребарување (SЕО), „рекламирање преку Интернет, маркетинг на содржини, социјални медиуми и маркетинг на инфлуенсери“.

## Дигитални канали за брендирање
Според извршниот директор на Mabbly, Ханк Остолхоф, дигиталното брендирање се фасилитира преку повеќе канали. Како рекламатор, основната цел е да се пронајдат канали што овозможуваат максимална двонасочна комуникација и подобар вкупен поврат на инвестициите за брендот. Постојат повеќе достапни мрежни маркетинг канали, имено:

# Маркетинг на нови медиуми
# Крос-медиумски маркетинг
# Медиуми за малопродажба
# Партнерски маркетинг
# Медиумски маркетинг
# Брендирање преку Интернет
## Маркетинг преку е-пошта
## Пребарувачки маркетинг
## Социјални медиуми
## Социјално вмрежување
## ПР на Интернет
# Рекламирање на игри
# Видео рекламирање
# СМС-маркетинг

## Предности на дигиталното брендирање

* **Многу канали на располагање.** Дигиталното брендирање им овозможува на компаниите да користат мноштво мрежни канали. Каналите можат да бидат широки до специфични, така што пораката за дигитално брендирање може да допре до клиентите на персонализирани начини.
* **Пораката може да стане популарна.** Интернетот им овозможи на брендовите да видат лесно промовирани, споделувани и препорачувани. Конзистентноста на брендирањето е клучна за градење на силна база на следбеници.
* **Интеракција со клиенти**. Дигиталното брендирање им овозможува на клиентите да комуницираат со брендот во реално време и да создадат уникатно искуство со клиентите. Загриженоста и проблемите можат веднаш да се решат.
* **Го издвојува брендот.** Делотворното дигитално брендирање ќе го разликува брендот од нивната конкуренција и ќе му овозможи на да остане во првите редови на клиентот.
* **Подобри врски** . Дигиталното брендирање им овозможува на компаниите подобро да се поврзат со своите целни клиенти, без оглед на демографските одлики.

## Лично дигитално брендирање
Како што платформите за социјални медиуми се развиваат во последните неколку децении, дигиталното брендирање стана и лично. Поединци ги користат социјалните медиуми за се брендираат и рекламираат во градењето на нивниот личен и професионален живот. Следствено, границите помеѓу личното и професионалното полека бледнеат.

Оние што учествуваат на мрежните места на социјалните мрежи треба да бидат претпазливи да ги задржат своите содржини на социјалните медиуми на професионално ниво или да се воздржат од објавување содржина што не би сакале да ја гледаат колегите или клиентите. Многу универзитети и работни места имаат воспоставено политика за социјални медиуми. Добро уреденото присуство на социјалните медиуми може да биде привлечно за работодавците, додека лошото претставување може да биде пречка за вработување.

## Поврзано

* Ангажман на брендот
* Имплементација на брендот
* Управување со брендот
* Рекламирање преку Интернет
* Страница за резултати од пребарувач
* Систем за социјални кредити
* Маркетинг на социјалните медиуми
* Визуелен маркетинг

## Наводи

## Повеќе

* 
* 

Категорија:Брендирање